Diari Oficial de la Generalitat Valenciana


Sumari del DOGV 6606, del 12-09-2011 (2011/9350)

DECRET 118/2011, de 9 de setembre, del Consell, pel qual es modifica l'article 8 del Decret 75/2011, de 24 de juny, del Consell, pel qual s'estableix l'estructura orgànica bàsica de la Presidència i de les conselleries de la Generalitat
--------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2011/09/09/118/dof/vci/html**

### Dades del document

Número de DOGV
:   6606

Data del DOGV
:   12-09-2011

Secció del DOGV
:   I. DISPOSICIONS GENERALS

Número del document
:   2011/9350


Data del document
:   09-09-2011

Organisme emissor
:   Presidència de la Generalitat

Tipus de document
:   Decret

Anàlisi jurídica

 Descriptors 

:   * Govern Valencià
    * Conselleria d'Hisenda i Administració Pública
    * legislació
    * reglament intern
    * administració regional

DECRET 118/2011, de 9 de setembre, del Consell, pel qual es modifica l'article 8 del Decret 75/2011, de 24 de juny, del Consell, pel qual s'estableix l'estructura orgànica bàsica de la Presidència i de les conselleries de la Generalitat [2011/9350]  
PREÀMBUL  
  
Pel Decret 75/2011, de 24 de juny, del Consell, s'ha establit l'estructura orgànica bàsica de la Presidència i de les conselleries de la Generalitat. L'article 8 determina les funcions de la Secretaria Autonòmica d'Hisenda i Pressupostos i dels òrgans directius que en depenen.  
  
Per tal de perfilar l'atribució de determinades funcions que s'han assignat a aquesta secretaria autonòmica i als seus òrgans directius, es considera oportú modificar l'article esmentat.  
Concretament, i per la singularitat de les funcions en matèria de joc respecte de les específicament pròpies de tributs, és aconsellable que aquesta matèria depenga directament de la Secretaria Autonòmica d'Hisenda i Pressupostos, i no de la direcció general.  
En virtut d'això, i fent ús de les atribucions conferides en l'article 64 de la Llei del Consell, a proposta del president de la Generalitat i amb la deliberació prèvia del Consell, en la reunió del dia 9 de setembre de 2011,  
  
  
DECRETE  
  
Article únic. Modificació del Decret 75/2011, de 24 de juny, del Consell, pel qual s'estableix l'estructura orgànica bàsica de la Presidència i de les conselleries de la Generalitat  
Es modifica l'article 8 del Decret 75/2011, de 24 de juny, del Consell, pel qual s'estableix l'estructura orgànica bàsica de la Presidència i de les conselleries de la Generalitat, la redacció de les quals s'insereix en l'annex del present decret.  
  
  
DISPOSICIÓ FINAL  
  
Única. Entrada en vigor  
Aquest decret entrarà en vigor l'endemà que es publique en el Diari Oficial de la Comunitat Valenciana.  
  
València, 9 de setembre de 2011  
  
El president de la Generalitat,  
ALBERTO FABRA PART  
  
  
ANNEX  
  
Nova redacció de l'article 8 del Decret 75/2011, de 24 de juny, del Consell, pel qual s'estableix l'estructura orgànica bàsica de la Presidència i de les conselleries de la Generalitat.  
  
«Article 8. De la Secretaria Autonòmica d'Hisenda i Pressupostos  
  
1. La Secretaria Autonòmica d'Hisenda i Pressupostos assumeix les funcions que li atribueix l'article 68 de la Llei del Consell en matèria de política pressupostària, de despesa pública i tributària, i gestió de tresoreria, com també les relatives en matèria de joc.  
2. De la Secretaria Autonòmica d'Hisenda i Pressupostos depenen els òrgans directius següents:  
a) Direcció General de Pressupostos.  
Assumeix les funcions en matèria d'elaboració i programació pressupostària, anàlisi, planificació i avaluació de la despesa pública.  
b) Direcció General de Tributs.  
Assumeix les funcions relatives a ingressos tributaris, recaptació, gestió i inspecció de tributs i la resta de matèries d'índole fiscal.  
c) Direcció General de Projectes i Fons Europeus.  
Assumeix les funcions en matèria de control i coordinació d'ajudes públiques a la Comunitat Valenciana, promoció del desenvolupament regional en el marc de polítiques regionals de la Unió Europea, fons europeus, com també la seua verificació i control, autorització i control de la participació de la Comunitat Valenciana en projectes europeus.  
d) Direcció General de Patrimoni.  
Assumeix les funcions inherents al patrimoni de la Generalitat, la seua gestió immobiliària i econòmica, com també el parc mòbil de la Generalitat.  
e) Intervenció General.  
Assumeix les funcions establides en el títol III del Text Refós de la Llei d'Hisenda Pública de la Generalitat».


Còpia Permalink ELI